**Tájékoztatás 6. osztályos iskolai kampányoltásról**

**Tisztelt Szülők!**

Magyarországon minden 6. évfolyamos gyermek 2 kötelező emlékeztető védőoltásban részesül az Iskola- Egészségügyi - Szolgálat szervezési keretein belül szeptember és október hónapban.

**MMR emlékeztető oltás:**

* **M**orbilli – kanyaró,
* **M**umpsz – fültőmirigy gyulladás,
* **R**ubeola – rózsahimlő ellen véd.

**dTap oltás:**

* Diftéria – torokgyík,
* Tetanusz – merervgörcs,
* Pertusis – szamárköhögés ellen nyújt védettséget.

Beadása a felkar izomzatába történik.

Oltási reakció ritkán fordul elő. Ezek a következők lehetnek: ritkán bőrpír, az oltás után kb. 5-12 nappal a bőrön piros, kanyarószerű kiütések, hőemelkedés, láz, ritkán nyálmirigyduzzanat, (1-2 napig tart).

Teendő: folyamatos megfigyelés, szükség esetén lázcsillapítás.

Oltás előtt a védőnő tájékoztatót küld a szülő részére. Ezen a szülő aláírásával igazolja az oltás tudomásulvételét. Az oltás pontos időpontját az ellenőrzőben tudatjuk.

**Továbbá ezen a tájékoztatón szükséges jelezni, ha**

**a gyermeknek:**

* bármilyen allergiája van,
* orvosi kezelés alatt áll (orvosi igazolás fénymásolatát kérjük csatolni),
* fennálló betegségét, gyógyszerszedését,
* amennyiben már részesült ebben az oltásban (igazolás bemutatása szükséges),
* korábbi kóros oltási reakcióit,
* Fél éven belül valamilyen sérülés kapcsán tetanusz oltást, illetve 4 héten belül egyéb védőoltást kapott.
* egyéb megjegyzését, kérését.

**Az oltás beadásának feltétele az aláírt szülői nyilatkozat és a gyermek-egészségügyi kiskönyv (oltási kiskönyv) bemutatása!**

Az oltás igazolása az oltási kiskönyvben történik.

Az oltási könyvet sajnos sokan nem találják meg otthon. Ilyen esetben, a nyomtatványboltban szükséges vásárolni egy oltási könyvet, amit a területi védőnő tud újra kiállítani!